Bayern Munchen (4-2-3-1): Neuer – Kimmich, De Ligt, Dier, Guerreiro – Pavlovic, Goretska – Sane, Muller, Musiala – Kane. Rezerve: Da. Peretz, Ulreich, Kim, Gnabry, Choupo-Moting, Zaragoza, Davies, Laimer, Tel
Antrenor: Thomas Tuchel.
Lazio Roma (4-3-3): Provedel – Marusic, Gila, Romagnoli, L. Pellegrini – Guendouzi, Vecino, L. Alberto – Zaccagni, Immobile, F. Anderson
Rezerve: Sepe, Magro, Kamada, Pedro, Casale, Isaksen, Castellanos, Hysaj, Lazzari, Cataldi, Napolitano, Ruggeri. Antrenor: Maurizio Sarri.
Real Sociedad: Remiro – Traore, Zubeldia, Le Normand, Galan – Mendez, Zubimendi, Merino – Kubo, Oyarzabal, Becker. Antrenor: Imanol Alguacil.
PSG: Donnarumma – Hakimi, Beraldo, L. Hernandez, N. Mendes – Zaire-Emery, Vitinha, F. Ruiz – O. Dembele, Mbappe, Barcola. Antrenor: Luis Enrique.
Returul optimilor UCL vine cu meciuri foarte interesante pentru fani, în condițiile în care puține ecuații au fost deja rezolvate, măcar în aparență, încă din faza turului. Bayern Munchen – Lazio, Real Sociedad – PSG, Manchester City – FC Copenhaga și Real Madrid – RB Leipzig sunt duelurile din această săptămână.
Liga Campionilor pare să fie ultimul cartuș al sezonului pentru Bayern Munchen și Thomas Tuchel, însă pe nemți nu îi așteaptă un retur ușor contra lui Lazio și Maurizio Sarri, în returul optimilor UCL. În tur, italienii au învins cu 1-0 (Immobile '69), într-o atmosferă fantastică creată de fani pe Olimpico.
O eventuală ratare a calificării i-ar putea aduce demiterea lui Thomas Tuchel încă de acum. Fostul câștigător al UCL cu Chelsea va fi schimbat în vară, oricum, iar "bavarezii" vor să îl numească în locul său pe Xabi Alonso.
Real Sociedad vrea să încerce imposibilul pe stadionul San Sebastian și să întoarcă rezultatul de 2-0 (Mbappe '58, Barcola '70) din manșa tur a dublei contra francezilor de la PSG.
Tot săptămâna aceasta joacă și campioana Europei în exercițiu, Manchester City, care vine după un succes foarte important în Premier League, 3-1 contra lui Manchester United. "Cetățenii" primesc vizita danezilor de la FC Copenhaga, iar misiunea lor se anunță a fi una destul de simplă. În tur, City a câștigat în deplasare cu 3-1 (Mattson '34 / De Bruyne '10, Silva '45+1, Foden '90+2).
Real Madrid a reușit să se impună cu 1-0 (Diaz '48) pe terenul lui RB Leipzig, astfel că nici "galacticii" nu ar trebui să aibă probleme la retur. Asta dacă nu cumva spaniolii nu vor fi afectați moral de scandalul de la meciul din La Liga, contra Valenciei.
Meciurile din returul optimilor UCL se văd în România la televizor. Iată cum arată programul transmisiunilor din această săptămână, pe care le puteți viziona în format LIVE VIDEO și pe FANATIK.ro:
Pe lângă duelurile din această săptămână, Liga Campionilor rezervă returul altor patru înfruntări tari din returul optimilor UCL, care se vor disputa pe 12 și 13 martie, astfel:
Returul optimilor UCL dintre Bayern Munchen – Lazio se anunță a fi unul disputat, însă bookmakerii îi dau favoriți pe nemți la victoria în 90 de minute. Cota pentru 1 solist este 1,30, în vreme ce remiza are cota 5,50, iar victoria italienilor este cotată cu 10,00. La calificare, Bayern are cota 1,40, iar Lazio 2,95.
La Real Sociedad – PSG, lucrurile se complică pentru pariori. Deși diferența de valoare a loturilor este uriașă în favoarea lui PSG, Real Sociedad este favorită la victorie, cu o cotă de 2,50. Egalul are cota 3,35, iar victoria oaspeților 2,82. Calificarea, însă, este aproape acontată de PSG. Cota pentru calificarea oamenilor lui Luis Enrique este 1,12, în vreme ce o "minune" bască are cota 6,50.
Manchester City este cotată cu 1,16 să câștige și returul cu FC Copenhaga, în timp ce danezii au cota 16,00 să facă o surpriză uriașă pe Etihad Stadium. Remiza are cota 7,80. Despre calificarea în sferturi, aproape că nu se pune problema. O astfel de reușită a oaspeților are cota 23,00.
Real Madrid este cotată cu 1,60 să câștige returul cu RB Leipzig, iar un succes al nemților are cota 5,10. Remiza este cotată cu 4,40. Accederea în sferturi a spaniolilor a primit o cotă de 1,09, în vreme ce o surpriză de proporții făcută de nemți are 7,50.
Date fiind rezultatele din manșa tur, meciurile din returul optimilor UCL disputate în această săptămână sunt mai puțin complicate decât cele care urmează. Însă Bayern Munchen – Lazio este un duel care promite să se joace pe viață și pe moarte.
Și Real Sociedad – PSG, Manchester City – FC Copenhaga sau Real Madrid – RB Leipzig au potențialul de a fi meciuri foarte spectaculoase, astfel că fanii fotbalului european au toate motivele să fie cu ochii pe o nouă săptămână de UCL!